U-I-294/00
Natisni
Opravilna št.:
U-I-294/00
Datum odločitve:
10. 4. 2003
ECLI:
ECLI:SI:USRS:2003:U.I.294.00
Akt:
Zakon o prevozih v cestnem prometu (Uradni list RS, št. 72/94, 18/95, 54/96, 48/98 in 65/99) (ZPCP), 33. b čl.

Pravilnik o delitvi dovolilnic za mednarodni prevoz stvari v cestnem prometu in CEMT dovolilnic (Uradni list RS, št. 88/99), 22., 26. in 27. čl.
Izrek:
Postopek za preizkus pobude za začetek postopka za oceno ustavnosti 33.b člena Zakona o prevozih v cestnem prometu (Uradni list RS, št. 72/94, 18/95, 54/96, 48/98 in 65/99) ter za oceno ustavnosti in zakonitosti 22., 26. in 27. člena Pravilnika o delitvi dovolilnic za mednarodni prevoz stvari v cestnem prometu in CEMT dovolilnic (Uradni list RS, št. 88/99) se ustavi.
Evidenčni stavek:
Ustavno sodišče ustavi postopek, če pobudnik svojo pobudo umakne.
Geslo:
1.5.51.1.4.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Ustavitev postopka - Zaradi umika pobude/zahteve.
Pravna podlaga:
Člen 6, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Samostojna podjetnika Mirko Kovačič, s. p., Trebnje in Miro Kovačič, s. p., Trebnje
Datum vloge:
1. 12. 2000
Vrsta odločitve:
sklep
Vrsta rešitve:
ustavitev
Dokument:
US22292
Dokument v PDF obliki:
U-I-294-00.pdf
114 KB
Prenesite datoteko
U-I-294/00-19
10. 4. 2003
SKLEP
Ustavno sodišče je v postopku za preizkus pobude samostojnih podjetnikov Mirka Kovačiča, s.p., Trebnje, in Mira Kovačiča, s.p., Trebnje, ki ju zastopa Žiga Klun, odvetnik v Ljubljani, na seji dne 10. aprila 2003
sklenilo:
Postopek za preizkus pobude za začetek postopka za oceno ustavnosti 33.b člena Zakona o prevozih v cestnem prometu (Uradni list RS, št. 72/94, 18/95, 54/96, 48/98 in 65/99) ter za oceno ustavnosti in zakonitosti 22., 26. in 27. člena Pravilnika o delitvi dovolilnic za mednarodni prevoz stvari v cestnem prometu in CEMT dovolilnic (Uradni list RS, št. 88/99) se ustavi.
Obrazložitev
1. Pobudnika sta izpodbijala 33.b člen Zakona o prevozih v cestnem prometu (v nadaljevanju ZPCP) in 22. člen Pravilnika o delitvi dovolilnic za mednarodni prevoz stvari v cestnem prometu in CEMT dovolilnic (v nadaljevanju Pravilnik), ki sta urejala postopek delitve dovolilnic, ker naj bi bila v neskladju z 2. in s 25. členom Ustave. Člena 26 in 27 Pravilnika, ki sta urejala prenos dovolilnic, pa naj bi bila v neskladju s 33.g členom ZPCP ter z 2. in s 74. členom Ustave.
2. Glede na to, da sta med postopkom pred Ustavnim sodiščem prenehala veljati tako ZPCP (z uveljavitvijo Zakona o prevozih v cestnem prometu, Uradni list RS, št. 59/01 - ZPCP-1) kot tudi Pravilnik (z uveljavitvijo Pravilnika o delitvi dovolilnic za mednarodni prevoz blaga v cestnem prometu, Uradni list RS, št. 82/02), sta bila pobudnika pozvana, naj sporočita, ali vztrajata pri vloženi pobudi. Kolikor vztrajata, naj tudi izkažeta pogoje za nadaljevanje postopka po 47. členu Zakona o Ustavnem sodišču (Uradni list RS, št. 15/94 - v nadaljevanju ZUstS).
3. Pobudnika sta z vlogama z dne 26. 2. 2002 in 1. 4. 2003 Ustavnemu sodišču sporočila, da pri vloženi pobudi ne vztrajata. Ustavno sodišče je štelo, da sta pobudo umaknila in je postopek za njen preizkus ustavilo.
4. Ustavno sodišče je sprejelo ta sklep na podlagi 6. člena ZUstS v sestavi: namestnik predsednice dr. Janez Čebulj ter sodnice in sodniki dr. Zvonko Fišer, mag. Marija Krisper Kramberger, Milojka Modrijan, dr. Ciril Ribičič, dr. Mirjam Škrk in Jože Tratnik. Sklep je sprejelo soglasno.
Namestnik predsednice
dr. Janez Čebulj